CELEX: 32007D0571
Language: da
Date: 2007-08-21 00:00:00
Title: 2007/571/EF: Kommissionens beslutning af 21. august 2007 om ændring af beslutning 2005/307/EF om godkendelse af metoder til klassificering af svinekroppe i Letland (meddelt under nummer K(2007) 3915)

23.8.2007   
            
            
               DA
            
            
               Den Europæiske Unions Tidende
            
            
               L 218/10
            
         
      KOMMISSIONENS BESLUTNING
   
   af 21. august 2007
   om ændring af beslutning 2005/307/EF om godkendelse af metoder til klassificering af svinekroppe i Letland
   (meddelt under nummer K(2007) 3915)
   (Kun den lettiske udgave er autentisk)
   (2007/571/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema (1), særlig artikel 5, stk. 2, og
   ud fra følgende betragtninger:
   
               (1)
            
            
               Ved Kommissionens beslutning 2005/307/EF (2) godkendtes en metode til klassificering af svinekroppe i Letland.
            
         
               (2)
            
            
               Den lettiske regering har anmodet Kommissionen om at godkende brugen af en ny formel for den godkendte metode og to nye metoder til klassificering af svinekroppe og har indgivet resultaterne af sine dissektionsprøver ved at forelægge del 2 af protokollen i henhold til artikel 3, stk. 3, i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3).
            
         
               (3)
            
            
               En evaluering af anmodningen har vist, at betingelserne for godkendelse af disse klassificeringsmetoder er opfyldt.
            
         
               (4)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   I beslutning 2005/307/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Brugen af følgende metoder til klassificering af svinekroppe i Letland godkendes i henhold til forordning (EØF) nr. 3220/84:
               
                           —
                        
                        
                           den manuelle metode (ZP) med tilhørende beregningsmetoder, jf. del 1 i bilaget
                        
                     
                           —
                        
                        
                           apparatet »Intrascope (Optical Probe)« med tilhørende beregningsmetoder, jf. del 2 i bilaget
                        
                     
                           —
                        
                        
                           apparatet »PG 200 (Pork Grader)« med tilhørende beregningsmetoder, jf. del 3 i bilaget.
                        
                     Den manuelle metode (ZP) må kun anvendes i slagterier, der slagter højst 200 svin om ugen.«
            
         
               2)
            
            
               Bilaget affattes som anført i bilaget til nærværende beslutning.
            
         Artikel 2
   Denne beslutning er rettet til Republikken Letland.
   
      Udfærdiget i Bruxelles, den 21. august 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EUT L 98 af 16.4.2005, s. 42.
   
      (3)  EFT L 285 af 25.10.1985, s. 39. Senest ændret ved forordning (EF) nr. 1197/2006 (EUT L 217 af 8.8.2006, s. 6).
   
      BILAG
      
         
            »BILAG
            METODER TIL KLASSIFICERING AF SVINEKROPPE I LETLAND
            DEL 1
            Manuel metode (ZP)
            
                        1.
                     
                     
                        Svinekroppe klassificeres ved hjælp af den manuelle metode (ZP).
                     
                  
                        2.
                     
                     
                        Metoden kan udføres ved hjælp af en lineal, idet klassificeringen bestemmes på grundlag af forudsigelsesligningen. Metoden er baseret på manuel måling i den flækkede svinekrops midterlinje af fedtlagets tykkelse og musklens tykkelse.
                     
                  
                        3.
                     
                     
                        Svinekroppens indhold af magert kød beregnes ved hjælp af følgende formel:
                        
                           
                               = 61,689 – 0,658x1 + 0,109x2
                           
                        
                        hvor:
                        
                                    
                                       
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    x1
                                    
                                 
                                 
                                    =
                                 
                                 
                                    det synlige fedtlags tykkelse i den flækkede svinekrops midterlinje, målt på punkt G — det tyndeste sted over musklen gluteus medius (i mm)
                                 
                              
                                    x2
                                    
                                 
                                 
                                    =
                                 
                                 
                                    den synlige muskels tykkelse i den flækkede svinekrops midterlinje, målt på punkt M — afstand mellem den forreste (craniale) del af musklen gluteus medius og den øverste (dorsale) del af rygmarvskanalen (i mm).
                                 
                              Formlen gælder for kroppe på mellem 50 og 100 kg.
                     
                  DEL 2
            Intrascope (Optical Probe)
            
                        1.
                     
                     
                        Svinekroppe klassificeres ved hjælp af apparatet »Intrascope (Optical Probe)«, der fremstilles af SFK i Danmark.
                     
                  
                        2.
                     
                     
                        Apparatet er forsynet med en sekskantet sonde med en maksimal bredde på 12 mm (og på 19 mm på den kniv, der er anbragt på enden af sonden), som er udstyret med et vindue, en lyskilde og en skydelære med mm-skala og har et arbejdsområde på mellem 8 og 50 mm.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        
                           
                               = 71,964 – 0,756x
                        
                        hvor:
                        
                                    
                                       
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    x
                                 
                                 
                                    =
                                 
                                 
                                    fedtlagets tykkelse (inklusive svær) i mm, målt på venstre side af svinekroppen 6 cm fra svinekroppens midterlinje ved det bageste ribben.
                                 
                              Formlen gælder for kroppe på mellem 50 og 100 kg.
                     
                  DEL 3
            PG 200 (Pork Grader)
            
                        1.
                     
                     
                        Svinekroppe klassificeres ved hjælp af apparatet »PG 200 (Pork Grader)«, der fremstilles af SFK i Danmark.
                     
                  
                        2.
                     
                     
                        Apparatet er forsynet med 1) en manuel måleanordning, der har et arbejdsområde på mellem 9 og 150 mm, og som 2) er forbundet med et beregningssystem, der registrerer data og beregner svinekroppens indhold af magert kød.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        
                           
                               = 71,938 – 0,928x1 + 0,013x2
                           
                        
                        hvor:
                        
                                    
                                       
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    x1
                                    
                                 
                                 
                                    =
                                 
                                 
                                    fedtlagets tykkelse (inklusive svær) i mm, målt på venstre side af svinekroppen 7 cm fra svinekroppens midterlinje ved det bageste ribben.
                                 
                              
                                    x2
                                    
                                 
                                 
                                    =
                                 
                                 
                                    musklens tykkelse i mm, målt på venstre side af svinekroppen 7 cm fra svinekroppens midterlinje ved det bageste ribben.
                                 
                              Formler gælder for kroppe på mellem 50 og 100 kg.«